ટીનેજ બાળકોના પિતા સમીરની આ વાત છે. એને બે દીકરા છે. એક કૉલેજના બીજા વર્ષમાં ભણે છે તો એક દસમા ધોરણમાં ભણે છે. બંને બાળકો અંગ્રેજી માધ્યમમાં ભણે છે. સ્માર્ટ ફોન વાપરે છે. પોતાના મિત્રો સાથે વધુ સમય ગાળે છે. સાથે ભણતી છોકરીને પોતાના રૂમમાં લઈ જતી વખતે એને વિચાર નથી આવતો કે કોઈની દીકરીને આમ ભણવા માટે પણ રૂમમાં ન લઈ જવાય. બુક્સ કરતાં સ્માર્ટ ફોન પર વધુ સમય વિતાવે છે. ઘરમાં મોટાભાગે પૂછવામાં આવે ત્યારે જ વાત કરે છે. સામેથી કોઈ વાત મા-બાપ સાથે શૅર કરવી એમને ગમતી નથી. મા-બાપના મિત્રો અને એ મિત્રોનાં સંતાનો સાથે ખાસ દોસ્તી કેળવવામાં એમને કોઈ રસ નથી. બસ, એમને પોતાની દુનિયામાં જ મસ્ત રહેવું છે.